Lav et referat af nedenstående tekst:

Tekst:
- Vi har aldrig vidst, den var der. Sådan siger John Jensen, talsmand for den samling af frivillige, der har rejst en stor trold i skoven i Thy. Trolden i Ashøj i Thisted Kommune er magen til trolden på Egholm – bare større. Men selvom kommunen gav grønt lys, er det nu besluttet, at trolden skal flyttes. Årsag: Den ligger indenfor 100 meter af områdets nærliggende, men gemte gravhøj. - Vi er jo bare mennesker. Vi havde ikke bemærket, at der var de regler. Slet ikke når vi havde fået en aftale med kommunen, siger John Jensen. Se indslaget nederst. Problemet er nemlig, at gravhøjen ikke kan ses, og børn render og leger på gravhøjen. Derfor bliver det helt sort for folketingsmedlemmet, Torsten Schack (V), der er valgt i Thy. - At de regler også rammer trolden i Ashøj – inde midt i en skov, hvor man ikke engang kan se det fortidsminde, ja, så bliver det regler for reglernes skyld, raser han. Det er Miljø- og Fødevareklagenævnet, der forlanger trolden flyttet de minimum 25 meter, den ligger for tæt på gravhøjen. - Det er ikke embedsmændenes fejl. De adminstrerer bare de her sager. De er bare alt for firkantet, siger Torsten Schack. Dræber lokalt initiativ Det er ikke første gang, han er stødt på hård håndhævelse af rigide regler i Nordjylland. I otte år har ’Mary’-statuen, en historisk figur med lokal forankring, stået i Agger på et kunstigt anlagt plateau, men det er indenfor kystbeskyttelseslinjen. Plateuet er der – men ’Mary’ må ikke være der. Torsten Schack har flere gange haft det oppe i folketinget, men kritiserer Konservative og Socialdemokraitet for ikke at ville ændre dem. Men der skal vel være regler i Danmark? - Det er vi helt enige om, men vi skal jo ikke have tossede regler. Vi skal ikke have regler, der slår det lokale initiativ ihjel, siger han og fortsætter: - Jeg kan godt forstå man ikke skal bygge en stor bygning ved siden af en gravhøj. Men gravhøj, der er skærmet af træer, skal det virkelig betyde, der ikke kan stå en trold i Ashøj? spørger han retorisk. Tilbage står dog at trolden skal flyttes. En dispensation er netop blevet afvist, til stor ærgelse for John Jensen og Ashøjs Venner: - Når det er lavet i genbrugsmaterialer, så synes vi jo godt, man kunne dispensere for den. Det er træls, siger John Jensen.

Referat:
En kæmpe trold af genbrugsmaterialer har i 2,5 år ligget 25 meter for tæt på en gravhøj. Nu skal den flyttes.